O‘zbekistonda dehqonchilik va bog‘dorchilikka ixtisoslashgan 2,5 mingta mahalla lider tadbirkorlar orqali rivojlantiriladi

Shavkat Mirziyoyev raisligida 19-aprel kuni o‘tkazilgan videoselektor yig‘ilishida dehqonchilik va bog‘dorchilikka ixtisoslashgan 2,5 mingta mahalla lider tadbirkorlar orqali rivojlantirilishi aytildi. Bu haqda prezident matbuot kotibi xabar qildi.
Qayd etilishicha, dehqonlar mavsumga o‘z vaqtida tayyorgarlik ko‘rishi uchun Qishloq xo‘jaligi jamg‘armasiga 2 trillion so‘m ajratilgan. Ushbu resurs hisobidan ikkinchi chorakda qo‘shimcha 350 milliard so‘m yo‘naltiriladi. Mablag‘lar lider tadbirkorlar orqali urug‘, ko‘chat, o‘g‘it sotib olish va boshqa xarajatlar uchun beriladi.
Ajratilgan pullar evaziga 250 ta og‘ir mahalladagi 165 ming nafar aholi bandligini ta’minlash vazifasi qo‘yilgan. Yana 2,5 mingta chorvachilik, parrandachilik, baliqchilik, asalarichilikka ixtisoslashgan mahallani rivojlantirish uchun:
Bu chora-tadbirlar orqali birinchi yarim yillikda aholi xonadonlarida chorvachilik, parrandachilik, baliqchilik, asalarichilik yo‘nalishlarda kamida 140 ming nafar aholi bandligini ta’minlash vazifasi qo‘yilgan.